KLUBI 700
Peale 10-aastast narkosõltuvust
oli Waynne veel vaevu, vaevu elus.
Ta oli ääretult kõhn ja põlatud inimeste poolt,
elades kuskil silla all.
Waynne krabas tänavail ka naiste käekotte,
et saada raha oma narkosõltuvuse jätkamiseks.
Kuniks ühel päeval üks ta potentsiaalseid ohvreid
võttis ta rajalt maha.
Kui kaalud kõigest 36 kilo
ja püksirihm ei püsi enam kinni või kingad hakkavad jalas loksuma;
kui inimesed löövad sind nähes ukse kinni
ja sa oled alla andnud,
siis ei jää enam muud üle kui vaid surra.
Või läheneda elule uuest küljest.
Ma olin väsinud.
Kohutavalt väsinud.
Waynne'i lugu sai alguse enam kui 50 aastat tagasi
ta enda kodus Chicagos,
kus ta koges isa poolt nii füüsilist kui vaimset vägivalda.
Pidid koguaeg olema valvel ja arvama,
milline reaktsioon sealt tuleb.
Usun, et hirm oli see,
mis täitis kogu atmosfääri rohkem kui miski muu.
Häbenedes seda vägivalda, ei rääkinud ta sellest kellelegi,
jäädes peagi väga üksikuks.
Tundsin pidevalt hirmu ja häbi.
Kartsin alati...
Isegi keset kõike seda valu
ja aegadel, kus mulle kõige enam haiget tehti,
kartsin alati, et midagi juhtub.
Kartsin, et midagi juhtub,
sest isegi, et olin veel väike,
siis teadsin, et nii ei saa jätkuda igavesti.
Nii ma siis kartsingi koguaeg, et midagi juhtub.
Ja see juhtuski.
See juhtuski.
Waynne liitus peale keskkooli sõjaväega,
kus teenis 4 aastat.
Järgmised 16 aastat töötas ta rekkajuhina ja turvamehena.
Kuid uimastid ja alkohol olid pidevaks probleemiks.
Arvan, et peamine põhjus,
miks ma sõltlane olin ja nii palju uimasteid tarbisin,
oli selles, et püüdsin pugeda peitu millegi eest.
Varjuda asjade eest, mis mu elus olid juhtunud
ja mitte seista silmitsi iseendaga.
Kasutasin inimesi ära ja tegin neile halba.
Kõike, mida mulle oli kord tehtud, tegin nüüd kellelegi teisele.
Ma polnud just kõige meeldivam inimene.
Alates sõjaväest, kuni 1996. aastani oli mu elu ikka täitsa sassis.
Kuid see sassis olek muutus peagi veelgi hullemaks.
See juhtus 1996. aasta aprillis,
kui Waynne läks oma vanemaid vaatama
ja leidis nad eest surnuna.
Mõlemaid oli julmalt pussitatud ja pekstud.
Siis aga selgus, et tapjaks oli ta vanem vend Craig.
See osutus mu elu suurimaks väljakutseks.
Mu elu oli niigi sassis ja ma olin uimastite ja alkoholi küüsis.
Olin vihane nii oma pere kui isa peale.
Olin vihane Jumala peale,
et Ta mu nii sassis perre oli elama pannud.
Wayne kaotas oma töö.
Järgneva 10 aasta jooksul kuivas ta täiega kokku
ja oli hüljatud inimeste poolt.
Ta oli veel vaevu elus.
Lõpetasin lõpuks silla all elamisega, olles kodutu ja sõltlane.
Mu elu oli täiega selle kõige võimuses.
Waynne hakkas tänavail naiste käekotte krabama,
saamaks raha sõltuvuste tarbeks.
Kord nägi ta ühes bussipeatuses üht vanemat naist,
kes tundus täiusliku sihtmärgina.
Vaatasin ta kotti ja tema mind,
öeldes: "Noormees, mida iganes te ka minuga ei teeks,
tahan lihtsalt, et teaksite, et Jeesus armastab teid."
Olin kui puuga pähe saanud!
Mõtlesin: "Jeesus armastab mind?"
Ta ütles: "Las ma näidata teile midagi"
ja ta viitas taevas hõljuvale ristile, mis oli pea 12 m kõrge.
Tegu oli ühe kristliku teenistusega
ja see naine ütles, et nad saavad aidata mind,
kui vaid luban tal end sinna viia.
Waynne oli nõus temaga kaasa minema.
Oli väsinud pidevast peitu pugemisest ja põgenemisest.
Väsinud olemast pidevalt pilves ja tundmas hirmu.
Väsinud valetamisest.
Koguduse taastuskodus
kohtlesid inimesed Waynne'i kui pereliiget.
Ühtlasi kuulis ta seal esimest korda Jeesusest Kristusest.
Mulle sai selgeks, et Ta on päriselt olemas.
Nägin Teda inimestes, kes mind vastu võtsid
ja seda mu kõige hullemas seisus.
Nad armastasid mind tingimusteta.
Waynne sai aimu sellest, mis võiks olla,
kuid ta sõltuvused olid tugevamad kui ta tahe kogeda paremat elu.
8 kuud hiljem oli ta tagasi tänavatel, otsides oma järgmist saaki.
2007. a. läks Waynne varguste eest vangi.
Käekottide krabamine läks talle lõpuks maksma.
Vanglasse jõudes avastasin, et olen tõeliselt üksi.
Mulle polnud jäänud enam midagi muud kui vaid Jumal.
Sain endale Piibli ja lugesin ning uurisin seda,
avastades üha enam ja enam Jeesuse kohta.
Mõistsin, et olen omadega just seal, kus Jumal tahab, et ma oleks.
See oli see punkt, kus andsin oma elu Jeesusele.
Mul tekkis isiklik suhe Jeesusega ja ma igatsesin selle järgi veelgi enam.
Olles 9 kuud vangis ära istunud, sai Waynne vabaks.
Samal aastal abiellus ta Jackiega.
Jumal muutis ta meheks, kes tundis end kindlana Jumalas,
olles jumalamees.
Kui ta sinuga räägib,
siis ta teeb seda kogu südamest, vaadates sulle silma
ja sa näed, et kogu valu ja kurbus on kadunud
ning asendunud rahuga.
Olen andestanud oma vennale kõik ta kuriteod
ja me vanemate tapmise.
Me suhtleme omavahel ja ta helistas mulle alles eilegi.
Ta helistab mulle regulaarselt.
Me kirjutame talle ja saadame talle asju, mida ta vajab.
Waynne ja Jackie rajasid üheskoos teenistuse "Ma suudan" ("I Can").
Vahel selleks, et Jumal saaks me tähelepanu,
peab Ta meid viima kohta, kus pole häirivaid kõrvaltegureid.
Kohta, kus oled vaid sina ja Tema.
See on see, mida Ta minuga tegi.
Waynne on olnud kaine ja vaba alates 2012. aastast.
Täna näeb ta ka oma vanu vihahooge teisest vaatenurgast.
Ma arvasin, et olen vihane inimeste peale.
Isegi oma tapjast venna peale.
Arvasin, et olen vihane ta peale.
Samas kui ma tegelikult olin kogu selle aja
vihane Jumala peale.
Sest Ta ei teinud kunagi nii nagu ma arvasin, et Ta pidanuks.
Nüüd aga...
Ma mõistan, miks Jumal tegi midagi nii nagu Ta tegi,
sest Ta soovib, et saaksime osa Ta armust.
Ta viib meid millestki läbi, et viia meid millegini.
Kuid ma tahan hoida oma pilgu Jeesusel,
kui Ta mu elus midagi teeb.
Ma tahan seda märgata.
Eriti hea uudis on aga see, et Jeesus ei lähe mitte kuhugile
ja kohtab sind just seal, kus sa oled.
Kui väike laps sünnib siia ilma,
on temas nii palju potentsiaali.
Samas kui vanemad võivad oma lapse ära rikkuda,
teda peksta ja seksuaalselt ära kasutada.
Haiget teha.
See on see, mis Waynne'ga juhtus.
Ta oli väike poiss, keda isa peksis
ja ta ei teadnud, kuidas sellest pääseda.
Ta mõtles, kas selline ongi elu lõpuni ta saatus?
Osad inimesed tunnevad, et pole mingit lootust ega väljapääsu.
Osa naisi, keda on kuritarvitatud, tunnevad nii.
Neid on seksuaalselt ära kasutatud
ja nad liiguvad ühest vägivaldsest suhtest teise,
mõeldes:
"Kas ma olengi lihtsalt rämps, kes pole mitte midagi väärt?"
Kuid sa pead teadma, et sa oled väärtuslik ja kallis.
Jumala silmis oled sa kallis.
Iga poiss, iga tüdruk on kallis Jumala silmis.
Jumal ütleb: "Kui oleksid ka ainus inimene maailmas,
oleks Jeesus siiski andnud oma elu su eest."
"Sest mis kasu oleks inimesel,
kui ta võidaks kogu maailma, aga kaotaks oma hinge?"
Mille vastu sa oma hinge vahetaks?
Sul pole oma hinge eest midagi anda.
Kuid sina
ja kõik see, mis on sinuga juhtunud...
Kallis naine, see, mis sinuga on juhtunud
ja mis iganes on viltu läinud,
tea, et kõikväeline Jumal armastab sind.
See on see, mida ka Waynne lõpuks mõistis -
seda, et Jumal armastab teda.
Küsid nüüd: "Sa tahad väita,
et kogu maailma Looja armastab mind?"
Jah, Ta armastab sind.
Ta armastab sind nii väga, et andis oma elu su sees.
"Sest nõnda on Jumal maailma armastanud,
et ta oma ainusündinud Poja on andnud,
et ükski, kes temasse usub, ei hukkuks,
vaid et tal oleks igavene elu."
Põrgu on üks kohutav koht, mis kestab igavesti.
Sel pole lõppu.
Võid ju arvata, et su maine elu on kohutav,
aga usu mind - põrgu on tuhandeid kordi hullem
ja sa ei taha sinna sattuda.
Nii et, mis iganes ka poleks sinuga juhtunud -
palun võta täna vastu Jumala armastus.
Küsid nüüd, kuidas seda teha?
Asi on lihtne.
Ma juhin sind ühte lihtsasse palvesse,
kus palud Issandal tulla oma ellu.
Kui palud koos minuga ja mõtled seda südamest,
siis Jumal ka kuuleb sind ning teeb ühe ime.
Nii et, kus iganes sa ka oled -
kummarda oma pea palveks ja palu järgnevalt.
Palu nii oma südames kui suuga.
Kummarda oma pea ja ütle:
Issand Jeesus.
Just nimelt - Issand Jeesus.
Ma olen patune.
Olen teinud pattu Su vastu.
Samas sa tead, mida minuga on tehtud.
Mind on seksuaalselt kuritarvitatud ja pekstud.
Mulle on haiget tehtud.
Issand, Sina tead, kuidas mulle on haiget tehtud.
Sa tead, mida minuga on tehtud ja kui murtud mu süda on.
Samas ma tean Issand, et Sinu ihu sai murtud minu eest.
Sind peksti ja löödi risti ning oda torgati Su küljest läbi.
Tean, et kannatasid minu pärast.
Nii ma siis avan oma südame just praegu
ja annan oma elu Sulle.
Issand Jeesus, palun tule mu ellu
ja ela mu sees.
Olen tänasest alates Sinu.
Aitäh Issand!
Ma võtan vastu Su armastuse just nüüdsest hetkest peale.
Aamen.
Kui palusid koos minuga, anna meile sellest teada.
Me nõustajad armastavad sind ja on valmis sind kuulama,
saades osa su jah-sõnast Jeesusele.
Sõna Terryle.
Järgmisena on meiega menukite autor
ja megakoguduse pastor Jentezen Franklin,
kes räägib oma "kadunud tütrest"
ja sellest, kuidas ta õppis armastama,
otseku ta poleks kunagi haiget saanud.
Ta on peagi meiega siin stuudios.
RÕÕM - PÜÜA SEE KINNI!
Jentezen Franklin viis läbi oma tütre sõbra laulatust,
kui kuulis oma peas esimest korda mõtet:
"Armasta, otseku sa poleks kunagi haiget saanud."
See oli valus sõnum talle kui pastorile ja isale,
mis samas juhtis ta pere lootuse ja tervenemiseni.
Jentezen Franklin on New York Times'i menukite autor
ja Free Chapel koguduse pastor Gainesvilles, Georgias (USA's).
Kui ta vanim tütar hakkas ülikoolis õigelt teelt kõrvale kalduma,
tekkisid pidevad pinged
ja suletud uste taga oli nende kodune elu kui sõjatander.
Oma raamatus:
"Armasta, otseku sa poleks kunagi haiget saanud"
jagab Jentezen killukesi proovilepanekutest ja võitlustest
oma elus.
Samas toob ta välja 4 viisi, kuidas keset raskusi armastada.
Tere tulemast tagasi me saatesse Jentezen Franklin!
On alati tore, kui siin käid.
Tänan Terry! Rõõm olla tagasi.
Räägi meile pisut oma vanema tütrega seonduvast.
Ta oli te vanim laps, eks? - Just.
Ja siis ta läks ülikooli, mis on iga vanema õudusunenägu.
Oled aastaid investeerinud oma lapsesse
ja siis ta läheb ülikooli, kus korraga maailm koputab ta uksele
Mis juhtus?
Sama asi, millest kindlasti paljud on läbi läinud.
Eks muru ole ikka mujal rohelisem.
Eriti, kui oled koguduse keskel ja pastori peres üles kasvanud.
Ta hakkas lävima valede inimestega, mis võib juhtuda väga ruttu.
Kuid lühidalt öeldes -
me tõime ta sealt ülikoolist ära ja lootsime, et saame kõik korda
peale teatud raskeid päevi ja nädalaid.
Kuid ta jooksis hoopis kodust ära.
Me ei teadnud, kus ta on.
Kui ta mässumeelsus pead tõstis
ja te teadsite, et ta tegeleb asjadega, millega ei peaks...
Te sõitsite naisega ta ülikooli ilma ta enda teadmata. - Just nii.
Ja tõite ta tagasi koju.
Te eeldavasti uskusite ja lootsite,
et tagasi kodu ja pere keskel olek lahendab selle küsimuse,
aga ta jooksis ikkagi ära,
peale mida saite šokeeriva sõnumi.
Jah, kogu see aeg oli väga emotsionaalne.
Kõik su luhtunud unistused oma lapse ülikooli minekuga seoses,
3-tunnine tagasisõit ja rohkelt pisaraid.
Lisaks erinevad asjad, mida ta meile ütles.
Olime jõudmas väga pimedasse punkti
ja me tütar langes sügavasse masendusse.
Ta põgenes kodust
ja siis me saime teada, et ta on abiellunud.
Ta saatis meile selle kohta sõnumi.
See oli löök kogu me perele.
Tema õdede-vendade jaoks, kes on kõik üsna üheealised,
oli see kui doomino efekt nagu sageli paljudes peredes.
Mis aga kõige hullem -
ma olen pastor ja me jutlustame koos naisega.
Olime oma peret kasvatades teinud kõik, mida oskasime,
et kasvatada neid kristlikus vaimus.
Me armastasime Jumalat.
Mäletan, kuidas keset seda aega oli meil rohkelt tülisid ja vaidlusi.
Otsekui sõda oleks lahti läinud.
See paneb peaaegu küsima: "Kes ma üldse olen?"
Sest kõik me lastesse investeeritu lähtub ju sellest, kes me ise oleme
ja kui asjad ei toimi, siis...
Samas mõtlen piiblisalmile, et Jumal pöörab kõik halva heaks
ja Jumal tahtis sulle õpetada midagi keset seda kõike.
Nii olid sa laulatamas oma tütre sõbrannat,
samas kui su süda tilkus verd,
sest sa ei saanud laulatada omaenda tütart. - Just.
Kuid mida Jumal sulle ütles?
Mu enda südames oli nii palju asju, millest ma teadlikki polnud.
Minus oli viha ja kibestumist.
Raevu kogu selle olukorra suhtes.
Tohutut pettumust ja lausa reedetud saamise tunnet.
Sest lapsed ei tee mitte alati seda, mida sa arvad või ootad.
Kõige aluseks sai mõte:
"Armasta, otsekui sa poleks kunagi haiget saanud."
See mõte pärineb Satchel Paige'lt, keda paljud isegi ei tunne,
kuid tegu oli esimese afroameeriklasest pesapalli söötjaga,
kes mängis Ameerikas profitasemel pesapalli.
Samas hüüdis mänguväljaku ääres olev publik
talle rassistlikke solvanguid.
Üks reporter küsis, mida ta kavatseb selles osas ette võtta
ja ta ütles:
"Armastada, otsekui ma poleks kunagi haiget saanud."
Hakkasin mõtlema, et see on sama, mida Jeesuski tegi.
Ta vaatas armastuses ristilt alla rahva poole
ja palus, et Isa andestaks neile,
kuna nad ei teadnud, mida nad teevad.
Nii armastas Ta otsekui ta poleks kunagi haiget saanud.
Joosepil oli sama seis oma perega.
Inimesed, kes sulle kõige enam haiget teevad,
on need, keda kõige rohkem armastad.
Joosep oleks võinud järgida inimlikku instinkti maksta kätte
ja hävitada nad kõige täiega nagu nemad temaga olid teinud.
Kõik see kaevu heitmine, valesüüdistused
ja 13 aastat vangis olekut.
Kuid ta otsustas armastada,
otsekui ta poleks kunagi haiget saanud.
Iiob pidi armastama Jumalat samamoodi.
Vahel, kui tragöödiad meid tabavad,
on saatana plaan panna meid pöörama selga Jumalale
ja olema pettunud või pahased Ta peale.
Iiobi sõbrad tegid seda, hakates süüdistama
ja Iiobil oli valik, kas kibestuda või palvetada oma sõprade eest.
Ta armastas neid
otsekui ta poleks kunagi haiget saanud
ja Jumal tasus talle topelt.
Sa räägid sellest, et meil igal ühel on valik.
Pole ühtki inimest, kes ei kogeks kellegi poolt haiget saamist.
See lihtsalt pole võimalik.
Jeesus ütles Luuka 17. ptk's, et solvamisi tuleb ikka ette.
Põhjus on selles, et vahel läheb vaja kõige hullemaid asju,
et tuua esile kõige parem sinus.
Armastus, rõõm ja rahu on ju toredad asjad.
Need on vaimuviljad.
Seni, kuni keegi sind ei hammusta, pole sul ka aimu, milline vili sa oled.
Kui aga keegi hammustab,
saab ka selgeks, kas oled kibe või hea vili.
Ütled, et on olemas 4 sammu
armastamaks ka siis, kui see tundub võimatu.
Räägi palun lähemalt.
Üks neist tugineb
Matteuse 18. ptk.'s väljatoodud 7x7 printsiibile.
Tahan väga julgustada inimesi liituma selle "7x7 klubiga".
Meil on siin täna "Klubi 700",
aga me vajaks ka "7x7 klubi".
See räägib korrast, kui Peetrus tuli Jeesuse juurde
ja küsis, kui mitu korda peaks kellelegi andestama?
Ilmselt oli keegi talle ikka ja jälle "nuga selga löönud".
Kaasaja noored küsiks,
kaua hoida kedagi oma sotsiaalmeedia sõbralistis,
enne kui ta sealt ära blokeerida.
Kuid asja tuum on selles, et Peetrus küsis: "7 korda?",
arvates, et oli sellega niigi helde ja enamuse standardite järgi ta oligi.
Sest me viskame juba ühe eksimuse peale
inimesed oma elust välja.
Kirjutasin selle raamatu seetõttu,
et on peresid, kus isegi ei suhelda omavahel.
Elatakse ühes ja samas linnas, aga isegi ei helistata üksteisele.
Kuid Jeesus vastas: "7x7 päevas",
mis tähendab, et andestus pole miski, mille üle arvet pidada,
vaid miski, kus arvepidamine peaks kaduma käest.
Mingil hetkel tuleb lihtsalt öelda: "Ma ei kavatse enam arvet pidada,
vaid ma armastan sind
ja ükski su tegu või olemine ei pane mind sind mitte armastama.
Sest ma tahan olla osa su elus - süüa ja rääkida koos sinuga,
istuda maha ja olla koos sinuga.
Me lihtsalt armastame üksteist ja armastus ei hävi kunagi!"
Ja kui teine inimene ei reageeri sellele,
pead sa ikkagi tegema selle sammu?
Jah, kuigi vahel tuleb leppida sellega, et mitte kõik ei lepi sinuga.
Nad ei otsusta samamoodi nagu sina? - Just.
Kuid sa saad ja peadki jõudma elus punkti,
kus sa avad end ja häälestad oma südame ümber.
Sa eraldad inimese tema tegudest.
Mitte, et andestus tähendaks mälukaotust.
Inimesed ütlevad tihti: "Andesta ja unusta!"
See on hullumeelne! Sul pole võimalik unustada.
Kui keegi on ikka täiega sinu vastu eksinud,
pole seda niisama lihtne unustada.
Küll aga saad sa mäletada seda erinevalt.
Pealegi on see kui märgiks sellest,
kaugele Jumal on sind peale seda haiget saamist toonud.
Küsimus on sõnakuulelikkuses. - Just nimelt.
Jõudsime täna sellest teemast vaid põgusalt rääkida,
kuid ausalt - te peate seda lugema!
Elus on nii palju otsuseid,
mis on seotud Jumala õnnistustest osa saamisega
ja mis omakorda on seotud andestusega.
"Armasta, otsekui sa poleks kunagi haiget saanud"
Raamat lootusest, tervenemisest ja avatud, sõnakuulelikust südamest.
Raamat on leitav internetist.
Meie tänane põhjalikum intervjuu on leitav meie FB'i lehelt:
Suur tänu! Imeline sõnum. - Tänan!
Järgmiseks aga teie küsimused.
Josie küsib: Kas me taevas olles mäletame inimesi, keda armastasime?
Pat vastab sellele kohe varsti.
Sul on kõik, mida arvasid õnneks vaja minevat.
Paljutõotav karjäär,
rohkelt sõpru
ja üha kasvav pere.
Ometi näib elu tühi, sest midagi on justkui puudu.
Vaid Jumal saab anda me elule tõelise tähenduse.
Tõeline õnn lähtub Tema tundmisest.
Avasta, kuidas Jumal võib muuta su elu.
Vaata "Klubi 700" saadet.
Nüüd aga teie küsimuste juurde.
Josie küsib: "Kas me taevas olles mäletame maist elu
ja inimesi, keda armastasime?
Kui ei, on see üsna kurvastav mõte.
Tahaksin ka seal mäletada asju ja inimesi,
keda armastan ja kellest hoolin."
Jeesus jagas Luuka 16:19 tähendamissõna rikkurist ja kerjusest.
Seal on öeldud, et rikas suri ja ta maeti maha.
Vaese mehe aga kandsid inglid Aabrahami sülle taevas.
Rikas mees ütles põrgust:
"Laske mul minna, et saaksin öelda oma maa peal elavate vendadele,
kui kohutav siin on, et nad saaks hoiatatud."
Aabraham aga ütles,
et eks nad ole selle kohta Pühakirjastki lugenud
ja kui nad seda ei usu,
ei usuks nad sedagi, kui keegi peaks surnuist üles ärkama.
See lugu näitab meile,
et see rikas mees oli teadlik oma vendadest ja perest
ning ka Aabrahamist.
Nad olid igati teadlikud iseendast ja kõigest varasemalt juhtunust.
Nii et me ei unusta oma maist elu ära.
Robin: "Viimased 10 kuud peale lahutuse sisse andmist
on olnud väga rasked mu jaoks.
Mina ja mu 5 last kolisime üüripinnale.
Eksabikaasa on teinud kõikvõimaliku, et võtta minult kõik -
meie perefirma, mu kodu
ega lepi sellega, et tahan temast lahutada.
Sain hiljuti tähitud kirja,
kus on öeldud, et mul on 3 päeva maksta viimaste kuude üüri eest
või meid tõstetakse välja.
Võlgnen veebruari eest 1200 dollarit ja märtsi eest 1200 dollarit.
Olen hirmul ja palun eestpalveid nii iseenda kui oma laste eest.
Mida küll teha?"
Peate leidma endale advokaadi,
sest te eksmees kasutab teid ilmselgelt ära.
Meil on nii kohtud kui seadusandlik abi.
Te eksmehe käitumine on vale ja ebaseaduslik.
Peaksite taotlema kahjuhüvitist.
Ma ei tea, miks te isegi nii kaua olete oodanud?
Kui vähegi võimalik,
makske nii palju kui saate, et sinna majja edasi jääda.
Ma ei tea, oleks teil võimalik kraapida see 1200 kuskilt kokku,
aga äkki keegi aitab?
Te olete labi palumisega liigagi hilja peale jäänud.
Ehk saaks te kogudus teid mõne hädaabifondi kaudu aidata?
Või saate laenata kelleltki.
Ühtpidi on ehk juba hilja seda teha,
kuid samas peate maksma oma tasud, et mitte tänavale sattuda.
Te vajate advokaati.
Nico: "Kaotasin hiljaaegu sõbra, kes tegi enesetapu
ja mõtlen, et oleksime ehk saanud talle abi otsida,
kui oleksime ta depressioonist teadnud.
Äkki saaksite te rääkida depressioonist
ja enesetapu ohumärkidest, mille osas valvel olla?"
Enesetappudega on see lugu,
et need isikud annavad ikka ja jälle alateadlikke signaale
stiilis: "Mul on elust kõrini, ma ei jaksa enam,
olen nii masendunud ja kurb,
olen pidevalt kurb."
Depressioon on päris asi,
mille näol on tegu kliinilise ja mitte emotsionaalse looga.
Jah, on juhtumeid, kus see lähtub deemonlikust allikast,
kuid paljudel juhtudel on tegu keemilise tasakaalutusega,
kus inimene kaotab tõsiselt enesekindluse ja usu iseendasse.
Sellega peab tegelema
ja selleks läheb vaja professionaalset abi.
See on see, kust alustada.
James: "Jeesus ütles ristil:
"Isa, andesta neile, sest nad ei tea, mida nad teevad."
Ta räägib seal Rooma sõduritest, kes Ta risti lõid,
kuid kas see puudutab ka varisere,
kelle kohta Ta oli varem öelnud, et nad on pilganud Püha Vaimu?"
Piibel ei ütle, keda see puudutab
ja see ei pruugi puudutada konkreetselt neid Rooma sõdureid.
Usun, et Ta räägib inimestest - eeldavasti Iisraeli juhtidest,
kes Ta roomlastele risti löömiseks üle andsid.
Kuid seal oli palju teisigi.
Rääkis Ta variseridest? Ma ei usu.
Me ei tea, keda Ta silmas pidas, kui ütles: "Anna neile andeks,
sest nad ei tea, mida nad teevad."
Usun, et kogu see seltskond, kes nõudis Tema ristilöömist,
ei mõistnud, et Ta on Jumala Poeg.
Kuid kindlalt ei saa midagi väita, sest Piibel ei räägi sellest täpsemalt.
Lõpetuseks aga Johannese 14:23:
Kui keegi armastab mind, küll ta peab minu sõna,
ja minu Isa armastab teda
ja me tuleme ja teeme eluaseme tema juurde."
Tänaseks kõik. Kõike head!
Tõlge: Anne-Ly Raukas
Lapsed.
Tahame, et nad kasvaks üles Jumala Sõna tundmises,
kui keset tänapäeva kiiret elu kuluks meile vahel abi ära.
Tasuta "Suprerraamatu" laste piibliäpis
on palju lahedaid asju.
Piibli õppimine saab olema lõbus
nagu ka lahedate mängude mängimine
ja vingete videode vaatamine.
Ühtlasi avastavad nad Piibli kangelasi.
Jumala Sõna tundmaõppimine on tore.
Tasuta "Superraamatu" laste piibliäpp
Kui vajad rääkida kellegagi, kes hoolib,
on Klubi 700 telefoninõustajad valmis vastama su kõnele,
nii et helista juba täna!